jkorsvik/nowiki_second_scrape_merged huggingface dataset:
Skiringssal

Skiringssal var en markeds- og kultplass i Vestfold, fem-seks km nordøst for dagens Larvik sentrum, i norrøn tid.
Skiringssal nevnes flere ganger i norrøn litteratur. Skiring kan bety «den skinnende» og refererer til guden Frøy. Frøy var guden for godt år og fred, fruktbarhet, grøderikdom, fremgang og handel. I den forstand kan Skiringssal bety «Frøys hall». De skriftlige, historiske kildene forteller om Ynglingkongenes Skiringssal, kongssete og maktsentrum for Norges første by, Kaupang. 
Det er en vanlig antagelse at Skiringsal er det samme som Skiringes heal, som nevnes av den nordnorske sjøfareren og handelsmannen  Ottar fra Hålogaland (rundt 880-tallet) da han fortalte om «nordmennenes land» til Alfred av England, og om reisen han hadde gjort langs norskekysten, innom Skiringssal og Hedeby, før han kom til London.Skiringssal folkehøyskole i Sandefjord er oppkalt etter stedet.


== Utgravning ==

Utgravningene av Kaupangen i Skiringssal avdekker et bysamfunn som stammer helt tilbake fra 800-tallet. Kaupang var det generelle norrøne navnet for «kjøpstad», «by», «handelsplass», mens Skiringssal trolig var vikingtidens navn på stedet. 
I 2000 ble tuftene etter gildehallen på kongsetet til Skiringssal-kaupangen, oppdaget og gravd ut på Huseby nær Kaupang ved Viksfjorden i tidligere Tjølling kommune. På et naturlig høydedrag ble restene etter en 33 x 10 meter stor hall gravd fram, plassert på et kunstig formet platå som kan minne om funn fra Uppsala i Sverige. 
På 700-tallet, da ynglingekongene Halfdan Kvitbein og Øystein Fjert regjerte, var Skiringssal det sentrale maktsentret som kontrollerte og beskyttet vikingenes handelsplass på Kaupang. Stedet der hallen Skiringssal ble gravet ut, heter i dag Huseby.


== Referanser ==


== Eksterne lenker ==
Universitetet i Oslo om Kaupang-undersøkelsen i Vestfold
Oscar Albert Johnsen: «Vestfoldriket blir til»
Litteraturliste
Flypsykologi

Flypsykologi er de delene av psykologifaget som er viktig for at en flyger skal greie å styre et fly på en trygg måte, gjerne i samarbeid med styrmann og resten av flybesetningen.
Arbeidet som flere flyhavarikommisjoner har utrettet etter flyulykker over mange år har avslørt at psykologiske fenomener ofte er årsak til flyulykker, eller årsak til at en annen hendelse ikke ble taklet på en slik måte at flyulykken ble avverget.
I Norge har Grethe Myhre vært en ledende flypsykolog. Hun har vært ansatt ved Flymedisinsk institutt, har skrevet egen norsk lærebok i flypsykologi og var på begynnelsen av 2000-tallet leder av Statens havarikommisjon for transport.


== Flypsykologiske tester ==
Flyselskapene har vanligvis samarbeid med flypsykologer som utfører psykologiske tester på flygerne før ansettelse. Ved opptak til de militære flyskolene er det også vanlig med slike flypsykologiske tester. Det er likevel ikke vanlig at søkerne til private flyskoler får utført slike psykologiske tester før de begynner utdannelsen. Det finnes flere private psykologfirmaer som tilbyr slike tester.


== Krav til eksamen i flypsykologi ==
I Norge ble det på midten av 1990-tallet innført eksamen i flypsykologi for de som skal ta teorieksamen for flysertifikater. Innehavere av eldre flysertifikater har sluppet å ta denne eksamenen. Det har i noen år vært krevet slik eksamen for å fly i utlandet, men fra 1. april 2012 ble det krav til slik eksamen også for å fly småfly i Norge. Denne fristen er likevel utsatt noe, og det er usikkert når kravet kommer. Det er tilsvarende krav til eksamen i flymedisin. Eksamenen i begge fagene kalles med et samlebegrep for "MYB – menneskelige ytelser og begrensninger". Den avholdes som flervalgseksamen (multiple choice) på samme datoer som de andre teorifagene til privatflysertifikat som offentliggjøres på hjemmesiden til Luftfartstilsynet.
Det har vært arrangert kurs av flyklubber til støtte for de som må ta disse eksamenene. Dette gjelder mange eldre flygere som ikke har fersk eksamensrutine.


== Temaer i flypsykologien ==
De forskjellige fenomenene om læring (pedagogikk) med kortidshukommelse, langtidshukommelse er viktige, både for å forstå hvor mange elementer man husker som øyeblikkets beskjeder, og innlæring om det vi skal huske over tid.
De psykologiske mekanismene som får oss til å ta hensyn til faresignaler, takle stress, kommunisere med flygeledere, flygere i andre fly, andre i egen besetning, hvordan holdninger hos oss selv, hos kolleger og i flyselskapets eller flyklubbens ledelse påvirker flysikkerheten.
hvordan oppfattelse (persepsjon) fungerer, hvordan inntrykkene bearbeides og muligens feiltolkes,
hvilke trekk kan bidra til at et riktig tiltak blir iverksatt, og hvilke faktorer kan bidra til at tiltak ikke blir iverksatt.
hvordan tretthet, alkohol, stress, personlige problemer og frustrasjon kan ødelegge våre evner til å fungere som trygge flygere
CRM Crew resource management, senere også kalt Company resource management (håndtering av flybesetningens ressurser eller håndteringen av selskapets ressurser).
Cochabamba (distrikt i Huaraz)

Cochabamba er et distrikt i provinsen Huaraz i regionen Ancash i Peru. Distriktet grenser til provinsen Yungay i nord, til distriktet Pariacoto i øst og  til provinsen Casma i vest. Distrikthovedstaden er Cochabamba.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Cochabamba (andre betydninger)

Cochabamba kan sikte til:

Cochabamba, en by i Bolivia
Cochabamba (department), en department i Bolivia
Cochabamba (distrikt i Chota), et distrikt i Chota provinsen i Peru
Cochabamba (distrikt i Huacaybamba), et distrikt i Huacaybamba provinsen i Peru
Cochabamba (distrikt i Huaraz), et distrikt i Huaraz provinsen i Peru
Cordillera de Cochabamba, en fjellkjede i Bolivia
Soil Festivities

Soil Festivities er et konseptalbum fra den greske komponisten og musikeren Vangelis. Albumet er i sin helhet instrumentalt.


== Spor ==
Alle spor er komponert av Vangelis.

"Movement 1"  – 18:20
"Movement 2"  – 6:20
"Movement 3"  – 6:06
"Movement 4"  – 9:54
"Movement 5"  – 7:20


== Albumet i korte trekk ==
Vangelis ga ut dette studioalbumet som sitt første studioalbum som ikke var filmmusikk siden See You Later i 1980. I mellomtiden hadde Vangelis gitt ut album med Jon Anderson og skrevet filmmusikk til flere filmer.
Albumet regnes som den første i en svært løst sammensatt trilogi av album på midten av åttitallet, med Mask og Invisible Connections som de to andre. Albumene er større komposisjoner, og skiller seg dermed ut fra andre album i samme tiår og fra de fleste andre albumene med unntak av Heaven and Hell og Beauborg.
Vangelis skal ha sagt til People at inspirasjonen for albumet var livsprosessene som foregikk på jordens overflate. Soil Festivities er preget av flere bilder av insekter og andre små, virvelløse dyr som rundormer og edderkopper. I januar 1984 uttalte Vangelis at han var mest imponert over musikere «som var i kontakt med naturen. Når du er i enighet med naturen oppnår du, uansett stil, noe imponerende».


== Personell og teknisk informasjon ==
Informasjon er hentet fra omslaget til CD-versjonen av Soil Festivities:
Personell:

Komponist: Vangelis
Arrangør: Vangelis
Produsent: Vangelis
Musiker: Vangelis
Lydtekniker: Jess Sutcliffe
Omslagsdesign : Vangelis, Alwyn Clayden
Kreativ assistanse: Green Ink Projection
Studio ambience : John MartinAlbumet er i sin helhet spilt inn i Nemo Studios i London. Nemo Studios er Vangelis' eget studio.


== Referanser ==


== Eksterne lenker ==
(en) Soil Festivities på Discogs 
(en) Soil Festivities på MusicBrainz 
(en) Soil Festivities på Spotify 
(en) Soil Festivities på AllMusic
St. Johannes Døperens kirke (Sandefjord)

St. Johannes Døperens kirke har adresse Chr. Hvidts plass 2, 3210 Sandefjord, og er den katolske sognekirken i Sandefjord.
Bygningen ble reist i 1916–18 i jugendstil av metodistene, og ble innviet 5. mars 1918. Kirkebygningen var i nitti år sognekirke for metodistene i byen, men ble solgt til den katolske kirke i 2008. 
Bygningen har en grunnflate på 235m², og kirkerommet mellom 140-150 sitteplasser. I underetasjen er det i tillegg en menighetssal, på en tomt på 652m². Bygningen ble pusset opp i 2013, og ble for dette tildelt Foreningen Gamle Sandefjords bevaringspris for 2013.


== Den metodistiske perioden ==
Metodistene hadde i en stund hatt sine møter på forskjellige steder i Sandefjord, men formelt ble menigheten i Sandefjord offisielt stiftet 2. oktober 1895 i Holtelokalet i Kongensgate 24. Også etter stiftelsen møttes menigheten i forskjellige leide lokaler, og holdt også fra tid til annen friluftsgudstjeneste. I 1907 ble det påbegynt innsamling til egen kirke. Tomten ble sikret i 1907. I 1916 var byggefondet på 31 000 kr., og beslutningen om å bygge ble tatt. Arkitekt Haldor Larsen Børve ble satt på oppgaven. Byggemelding ble datert 13. november 1916, men allerede 15. august samme år var grunnsteinen blitt lagt ned under en seremoni ledet av metodistenes tilsynsmann, pastor Bernhart Svendsen. Den 1. november 1917 var sokkeletasjen innviet, og den 5. mai 1918 hele bygningen.Metodistene nedla menigheten i 2011. De hadde også etter salget til katolikkene benyttet kirken til sine gudstjenester og samlinger.


== Den katolske perioden ==
24. juni 2010, på Johannes Døperens festdag, ble St. Johannes Døperen menighet skilt ut som egen katolsk menighet fra St. Olav menighet i Tønsberg, med på den tiden rundt 500 registrerte katolikker. I tillegg kom det et ukjent antall ikke-registrerte katolikker, særlig polakker. Ved inngangen av 2014 var det registrert ca 1600 katolikker i menigheten, som foruten Sandefjord kommune også omfattet Kodal og en del av Stokke kommune. Etter at kommunene Sandefjord, Andebu og Stokke ble sammenslått, ble den katolske sognegrense flyttet etter og gjort lik nye Sandefjords. Pr. 27 mai 2019 var antallet registrerte katolikker innen menigheten på 2304; de største segmenter født i Polen (689), Litauen (629), Norge (478), Filippinene (142) og Vietnam (63).


== Litteratur ==
P.O. Gaalaas-Hansen: Brennende hjerter. Glimt fra Metodistkirkens arbeid i Sandefjord gjennom 100 år - og litt til. Sandefjord 1995.


== Referanser ==


== Eksterne lenker ==
Menigheten på katolsk.no
«OKB overtar Metodistkirken i Sandefjord», Den katolske kirke 17. oktober 2008
Roar L. Tollnes: «Metodistkirken», Sandar Historielag
Sandefjord menighet nedlegges, Metodistkirken 13. mai 2011
Gjerdesolhatt

Gjerdesolhatt (Rudbeckia laciniata), eller Kyss meg over gjerdet er en vakker høyvokst blomst i kurvplantefamilien.
Gjerdesolhatt er en gammel og populær staude som finnes i mange hager i Norge. Planten setter ikke store krav til voksested, men vil helst ha sol og noe å lene seg mot. Den kan bli over 2 meter høy og blomstene henger ofte over gjerder og rekkverk i gamle hager. Slik har den fått det morsomme navnet Kyss meg over gjerdet.
Gjerdesolhatt har sterkt delte blad og kraftig stengel med dypgule blomster, enten enkle eller fylte og den stammer opprinnelig fra Nord-Amerika. Blomsten trives best i jevnt fuktig og veldrenert jord. Gjerdesolhatt blomstrer mellom august og september. Enkelte steder i Sør-Norge har Gjerdesolhatten forvillet seg fra hager og blitt naturalisert.

Linné oppkalte Gjerdesolhattplanten etter Olof Rudbeck d.y. (1660–1740), som tok imot Linné da han kom til Uppsala som fattig student i 1728. Rudbeck ga ham både husrom og jobb som lærer for sine barn. Faren til Rudbeck hadde tidligere anlagt en stor hage ved huset og Linné fikk her øynene opp for blomster og botanikk. Dette var begynnelsen på Linnés karriere som botaniker og i dyp takknemlighet oppkalte Linné Gjerdesolhatten med det latinske navnet Rudbeckia, etter Olof Rudbeck.

Gjerdesolhatt er fin som snittblomst og kan også formeres ved deling om høsten.


== Eksterne lenker ==
(en) Gjerdesolhatt – oversikt og omtale av artene i WORMS-databasen 
(en) Gjerdesolhatt i Encyclopedia of Life 
(en) Gjerdesolhatt i Global Biodiversity Information Facility 
(no) Gjerdesolhatt hos Artsdatabanken 
(sv) Gjerdesolhatt hos Dyntaxa 
(en) Gjerdesolhatt hos ITIS 
(en) Gjerdesolhatt hos NCBI 
(en) Gjerdesolhatt hos The International Plant Names Index 
(en) Gjerdesolhatt hos Tropicos 
(en) Kategori:Rudbeckia laciniata – bilder, video eller lyd på Wikimedia Commons 
(en) Rudbeckia laciniata – galleri av bilder, video eller lyd på Wikimedia Commons
Danilo Wyss

Danilo Wyss (født 26. august 1985) er en sveitsisk, profesjonell landeveissyklist. Han syklet elleve sesonger for det amerikansk-sveitsiske UCI WorldTour-laget BMC Racing Team.


== Meritter ==
2007
Etappe 3, 3 Jours de Vaucluse
2009
Etappe 1, Tour de Beauce
2015
Sveitsisk mester i landeveisritt


== Referanser ==


== Eksterne lenker ==
Offisielt nettsted 
(en) Danilo Wyss – kategori av bilder, video eller lyd på Commons 
(en) Danilo Wyss – ProCyclingStats 
(en) Danilo Wyss – Cycling Archives 
(en) Danilo Wyss – Cycling Quotient 
(en) Danilo Wyss – CycleBase 
(en) Danilo Wyss – TheSports.org
Personalretten

Personalretten er en domstol i Den europeiske union som er spesialisert i personalsaker. Denne oppgaven lå tidligere til EU-domstolen og fra 1989 til Retten. Personalretten er således den eneste spesialdomstol i EU, og den ble opprettet i forbindelse med Nice-traktaten i 2004. Domstolen består av sju dommere oppnevnt av Rådet og har sete i Luxembourg.
Personalretten har myndighet til som første instans å treffe avgjørelser i saker mellom EU og dennes ca. 35 000 ansatte. Saksomfanget er ca. 120 saker i året. Det dreier seg om arbeidsrettslige spørsmål og saker knyttet til de ansattes sosiale rettigheter med hensyn til sykdom, alderdom, invaliditet osv. 
Personalretten kan ikke avgjøre tvister mellom nasjonale administrasjoner og deres ansatte. Denne domstolens avgjørelser kan ankes til Retten, men kun med begrunnelse i juridiske spørsmål og ikke med grunnlag i rettens vurdering av bevisene.


== Se også ==
EU-domstolen
Retten


== Referanser ==


== Eksterne lenker ==
Personalrettens presentasjon av seg selv (dansk)
Ordem Nova

Ordem Nova (ny orden) var et portugisisk nyfascistisk parti som eksisterte mellom 1978 og 1982.


== Eksterne lenker ==
Ordem Nova Arkivert 24. juni 2007 hos Wayback Machine. hos causanacional.net
László Kövér

László Kövér (født 29. desember 1959 i Pápa) er en ungarsk politiker og president for Ungarns nasjonalforsamling siden 2010.


== Bakgrunn ==
Kövér er uteksaminert jurist fra Universitetet i Budapest 1986. Han fortsatte ved universitetet som forsker, og fikk i 1987 og 1988 stipend fra Soros-stiftelsen..


== Politisk karriere ==

Kövér var med på å grunnlegge partiet Fidesz i 1988, og var med på de politiske forhandlingene som fant sted ved regimeskiftet i 1989. Han ble innvalgt som parlamentsmedlem i 1990, og ble gjenvalgt i 1994, 1998, 2002, 2006, 2010, 2014 og 2018.
I 1998 ble han utnevnt til minister for intern sikkerhet i Viktor Orbáns første regjering. I 2000 ble Kövér valgt som leder av partiet, men gikk av året etter.
Da Fidesz mistet regjeringsmakten i 2006, erklærte Kövér at han ikke ville klippe håret før partiet var tilbake i regjering. Løftet ble oppfylt allerede ved neste valg, i 2010.
I 2010 etterfulgte han Pál Schmitt som president for nasjonalforsamlingen, da Schmitt ble republikkens president. I 2012 måtte Schmitt trekke seg, og Kövér fungerte som interimspresident fra 2. april 2012 og frem til János Áder trådte inn som ny president 10. mai. Per 2021 er han fortsatt president for nasjonalforsamlingen.


== Referanser ==


== Eksterne lenker ==
(hu) Offisielt nettsted 
(en) László Kövér – kategori av bilder, video eller lyd på Commons
Hevdslova

Lov om hevd av 9. desember 1966, også kalt hevdslova, er en norsk lov som regulerer hevd av rettigheter. Loven trådte i kraft 1. januar 1967.
Loven har blant annet reguleringer for eiendomshevd, brukshevd, mothevd og frihevd.


== Eksterne lenker ==
«Lov om hevd» på Lovdata
Servituttlova

Lov um særlege råderettar over framand eigedom av 29. november 1968, også kalt servituttlova, er en norsk lov som regulerer bruk av servitutter. Loven trådte i kraft 1. januar 1969.
Loven består av 20 paragrafer, og omhandler allmenne regler for utnyttelse, «omskiping», «avskiping», avhending og forkjøp. Paragrafene 11 til 16 regulerer spesielt bruksretter i skog.


== Eksterne lenker ==
«Servituttlova» hos Lovdata
Hans Holtedahl

Hans Holtedahl (født 8. desember 1917 i Kristiania, død 24. februar 2001 i Bergen) var professor i geologi ved Universitetet i Bergen.  Holtedal var sønn av professor Olaf Holtedahl (1885–1975) og Tora Gurstad (1889–1980), og giftet seg i 1946 med Wendy Moira Lowe (1923–1978), datter av Leslie Hawkins Lowe og Belinda Dudley.
Holtedal startet sin akademiske karriere som zoolog og var med på en ekspedisjon til Antarktis i 1939 for å studere mageinnholdet til hvaler. Han ble etter hvert den første maringeologen i Norge og hadde stor betydning for oppbygningen av geologifaget i Bergen.


== Bibliografi ==
Marine geology of the Norwegian continental margin, 1993.


== Referanser ==


== Eksterne lenker ==
(no) Hans Holtedahl i Norsk biografisk leksikon / Store norske leksikon
http://folk.uib.no/ngljm/PDF_files/Minnetale_Holtedahl.pdf Minnetale
Espen + Ann-Mari = sant

Espen + Ann-Mari = sant er et musikkalbum med Ivar Dyrhaug og Turid Øversveen, utgitt i 1982. På albumet deltar bl.a. Jonas Fjeld som forteller og Marius Müller på gitar.


== Sporliste ==
«Espen og Ann-Mari»
«Gåmann»
«Skælk og skrukke»
«Puuuberteten»
«Bukse-smekk»
«Avisbudet»
«Boksmat (til vårt husalter)»
«Mopedagogen»
«Løype»
«Det glade vanvidd»
«Trøstevise for hverandre»


== Medvirkende ==


=== Musikere ===
Espen - sang
Ann-Mari - sang
Jonas Fjeld - fortelleren, sang
Marius Müller - gitarer
Svein Dag Hauge - gitarer
Geir Langslet - keyboard
Per Kolstad - keyboard
Sigurd Køhn - saksofon
Per Hillestad - trommer, perkusjon
Norsk Swahilikor - kor


=== Øvrige medvirkende ===
Svein Erik Børja - produsent, tekniker


== Eksterne lenker ==
Espen + Ann-Mari = sant
Nye horisonter

Nye horisonter er et musikkalbum med Lars Børke, utgitt i 1984.


== Sporliste ==
«Farvel min venn»
«Jeg vil trenge deg»
«Noe er på gang»
«Bildet av en magisk kvinne»
«I morgen tidlig»
«Jeg tok deg aldri for min»
«Si det igjen»
«Jeg har en vinner i deg»
«Se fram»
«Bare minner»
«En del av deg er hos meg»


== Eksterne lenker ==
(en) Nye horisonter på Discogs
Hinlopenbreen

Hinlopenbreen er en stor isbre på Spitsbergen på Svalbard. Den begynner i den sentrale delen av Olav V Land, og strekker seg nordover til den munner ut i Vaigattbogen, på vestsida av Hinlopenstretet.
Breen har fått navnet etter Hinlopenstretet, som muligens er oppkalt etter Thymen Jacobsz Hinlopen, som var direktør i Noordsche Compagnie i Nederland fra 1617.


== Referanser ==
Buskerud Bandykrets

Buskerud Bandykrets (stiftet 1. desember 1925 som Drammen og Omegn Ishockeykrets) er en av kretsene i Norges Bandyforbund. Kretsen organiserer idrettene bandy, innebandy og landhockey i Buskerud fylke, samt Sande i Vestfold.


== Stiftelsen ==
Drammen og Omegn Ishockeykrets ble stiftet 1. desember 1925 på Central hotell i Drammen av representanter for klubbene Drafn, Drammens Ballklubb, Mjøndalen og Skiold. Reidar Mjelva, Drafn, ble kretsens første formann. Allerede året etter ble navnet endret til Buskerud Ishockeykrets, og da idretten i Norge i 1929 endret navn til bandy, fikk kretsen dagens navn Buskerud Bandykrets.


== Meritter ==
Flere klubber tilknyttet Buskerud Bandykrets hører til de mest suksessrike klubbene i norsk bandy. Drafn, Mjøndalen, Skiold, Solberg og Strømsgodset har mellom seg vunnet 50 norgesmesterskap. I innebandy og landhockey har ikke kretsens representanter de samme merittene, men Nor 92 Innebandyklubb har mange sesonger bak seg i eliteserien i innebandy. Drammen Landhockeyklubb representerer kretsen i norsk landhockey.


== Klubber i seriesystemet 2013/2014 ==


=== Bandy ===


== Litteratur ==
Alf Paulsen, red. (1975). Buskerud Bandykrets gjennom 50 år. Drammen.
Qingtuan

Qingtuan (kinesisk: 青团/青糰, betyr «grønn kake») er en tradisjonell kinesisk rett. Den er utbredt i provinsen Jiangsu og kjent blant annet i Shanghai. Den tilbys gjerne av gateselgere.Bollen ser ut som en rund grønn stein. Den er laget av ris, douchi (kinesiske fermenterte svarte bønner) og skudd fra en plante kalt maiqing (麥青) (botanisk navn: Echinochloa). Tilbredelsen er komplisert. Maiqingskudssene er bare spiselige om våren, og dermed er denne retten blitt et kjennemerke for Qingmingfestivalen, som faller på eller nær 5. april hvert år.
Den varianten som anses som den mest utsøkte, er produsert i Zhengyi nær byen Suzhou. 


== Referanser ==
Thymen Jacobsz Hinlopen

Thymen Jacobsz Hinlopen (også skrevet Tymen, Thijmen, Hinloopen, født 1572, død 1637) var fra 1617 en av lederne for det nederlandske handels- og hvalfangst-selskapet Noordsche Compagnie og deltaker i New Netherland Company, som drev pelshandel med indianerne.  Thijmen var også framtredende i handelen med korn fra Østersjøområdet, og handlet også med Genova og Portugal.
Hinlopenstretet på Svalbard og Cape Henlopen i Delaware er begge oppkalt etter han.


== Referanser ==
Verdensungdomsdagen 2008

Den XXIII Verdensungdomsdagen i Sydney fant sted mellom 15. juli og 20. juli 2008 i Sydney, Australia. Det var den første Verdensungdomsdagen arrangert i Australia og den første Verdensungdomsdagen i Oseania. At dette skulle finne sted i Sydney ble avgjort av pave Benedict XVI under Verdensungdomsdagen i Köln  2005. Temaet var «dere skal få kraft når Den hellige ånd kommer over dere» (originalt på engelsk:«You will receive power when the Holy Spirit comes on you») fra Apg 1:8. Omtrent 500 000 unge mennesker fra 200 land over hele jorden deltok i løpet av uken, og mer enn en million kom for helgen og pavemessen. De fikk med seg rundt 600 biskoper og kardinaler, samt av 6600 journalister.


== Fra Norge ==
Fra Norge reiste en delegasjon på hele 113 stykker, under ledelse av Norges Unge Katolikker. I tillegg reiste det en gruppe på 28 ungdommer i regi av Vietnamesisk Pastoralsenter fra Norge. Den første uken i Australia var den norske delgasjonen fordelt hos flere vertsfamiliernord for Sydney, i to menigheter i bispedømmet Maitland-Newcastle. Der menighetene inviterte til en mengde felles arrangementer med lokal ungdom og andre tilreisende pilegrimer fra hele verden. Fra den 15. til 20. juli ble alle de flere hundre tusen ungdommene samlet i Sydney. Der var det katekeser på forskjellige språk, ungdomstorg og flere festivaler. Høydepunktet var avslutningsmessen sammen med paven på Sydney racecourse.


== Se også ==
Verdensungdomsdagene


== Referanser ==


== Eksterne lenker ==
Det offisielle nettstedet for Verdensungdomsdagen 2008 Arkivert 24. mars 2019 hos Wayback Machine.
Nyheter på norsk fra Verdensungdomsdagen i Sydney 2008 på katolsk.no 
Verdensungdomsdagen 2008 bilder, sanger and filmer (Engelsk/nederlandsk/tysk) 
BBC:Pope ends Australia trip, bilder
Holmströmbreen

Holmströmbreen er en isbre på Spitsbergen på Svalbard. Breen starter ved fjellet Tre Kroner på James I Land og går derfra mot øst til den ender på Holmströmøyra innerst i Ekmanfjorden. Den er 27 km lang og 3-4 kilometer bred.
Breen er oppkalt etter den svenske geologen Leonard Pontus Holmström (1840-1919).


== Referanser ==
Regionarv

Regionarv er de naturlige og kulturelle miljøer og tilhørende immaterielle kulturarv, som er oppfattet å være av betydning i en region. Ordet regionarv er en parallell til verdensarv, men vanligvis ikke målrettet til en bestemt objekt, men snarere en helhet av steder, bygninger og landskap som tilskrives verdier. Regionarvet skapes ikke ved formell beslutning. I stedet er det gjenstand for stadig evaluering og diskusjon, og synes mer eller mindre godt i konsensus blant lokale, regionale og nasjonale aktører.
Regionarv er konkrete miljøer, som oppfattes av mennesker. Og i tillegg, dets historie, fortellinger, tradisjoner og nettstedets "Genius Loci" som stadig reproduseres og overføres fra generasjon til generasjon og gir følelse av tilhørighet og kontinuitet.


== Se også ==
Kulturvern
Miljøvern
Naturvern
Naturlandskap
Kulturlandskap
Den europeiske landskapskonvensjonen